సోనమ్ బజ్వా

సోనమ్‌ ప్రీత్ బజ్వా (జననం 1989 ఆగస్టు 16), పంజాబీ చిత్రాలలో ప్రధానంగా నటించే భారతీయ నటి. ఆమె 2012 ఫెమినా మిస్ ఇండియా పోటీలో పాల్గొన్నది. ఆ తర్వాత, పంజాబీ చిత్రం బెస్ట్ ఆఫ్ లక్ (2013)తో తన నటనా రంగ ప్రవేశం చేసింది. కప్పల్‌ చిత్రంతో తమిళ సినిమారంగ ప్రవేశం చేసింది. ఆమె పీటీసి పంజాబీ ఫిల్మ్ అవార్డు గ్రహీత.

పంజాబ్ 1984 (2014), సర్దార్ జీ 2 (2016), నిక్కా జైల్దార్ (2016), మంజే బిస్ట్రే (2017), నిక్కా జైల్దార్ 2 (2017), క్యారీ ఆన్ జట్టా 2 (2018), గుడ్డియాన్ పటోల్ (2019), అర్దాబ్ ముతియారన్ (2019) మరియు హోన్స్లా రఖ్ (2021) వంటి విజయవంతమైన చిత్రాలతో నటించిన ఆమె పంజాబీ చిత్రాలలో ప్రముఖ నటిగా స్థిరపడింది. అయితే ఆమె ఆటాడుకుందాం రా (2016)తో తెలుగు చలనచిత్ర రంగ ప్రవేశం చేసింది.

అర్దాబ్ ముతియారన్‌లో ఆమె నటనకు ఉత్తమ నటిగా పీటీసి పంజాబీ ఫిల్మ్ అవార్డును గెలుచుకుంది. మంజే బిస్ట్రే, నిక్కా జైల్దార్ 2 చిత్రాలకు ఆమె రెండు ఫిలింఫేర్ అవార్డులు పంజాబీ - ఉత్తమ నటి నామినేషన్‌ను కూడా అందుకుంది.

బాల్యం, విద్యాభ్యాసం 
ఆమె1989 ఆగస్టు 16న నైనిటాల్‌లో పంజాబీ కుటుంబంలో జన్మించింది. ఆమె ఢిల్లీ యూనివర్సిటీ నుండి గ్రాడ్యుయేషన్ పూర్తి చేసింది. ఆమె 2012లో ముంబైకి వెళ్లి ఫెమినా మిస్ ఇండియా పోటీలో పాల్గొంది. ఆమె ఆ తర్వాత ఎయిర్ హోస్టెస్‌గా ఉద్యోగంలో చేరింది, కానీ నటనలో వృత్తిని కొనసాగించాలనే తపనతో దానిని విడిచిపెట్టింది.

మూలాలు 
1989 జననాలు
భారతీయ సినిమా నటీమణులు
హిందీ సినిమా నటీమణులు
తమిళ సినిమా నటీమణులు
పంజాబీ సినిమా నటీమణులు